open-index/open-wikipedia-markdown huggingface dataset:
Joan Prim

**Joan Prim** (koko nimeltään **Juan Prim y Prats**; 6. joulukuuta 1814 Reus – 30. joulukuuta 1870 Madrid) oli espanjalainen sotilasjohtaja ja poliitikko. Hänellä oli näkyvä rooli vuoden 1868 vallankumouksessa, joka syöksi kuningatar Isabella II:n vallasta. Hän toimi Espanjan pääministerinä 1869–1870. Hänet salamurhattiin.

## Elämäkerta
Prim liittyi armeijaan, joka suojeli kuningatar Isabellaa vanhoillisten karlistien vaatimuksilta vuosien 1833–1840 sodassa. Hänet ylennettiin everstiksi. Prim oli taipuvainen liberaaleihin ajatuksiin, ja hänestä tuli Tarragonan kansanedustaja 1843. Myöhemmin samana vuonna hän osallistui kansannoussuun, jolla valtionhoitaja Baldomero Espartero syöstiin vallasta. Prim nimitettiin ensin Madridin ja sitten Barcelonan sotilaskuvernööriksi. Hän osallistui salaliittoon Ramón María Narváezin hallitusta vastaan ja sai vuonna 1844 kuolemantuomion, mutta hänet armahdettiin. Vuosina 1847–1848 Prim oli Puerto Ricon kuvernööri ja Krimin sodan aikana 1853–1854 hän johti Turkin armeijan mukana kulkenutta espanjalaista sotilaskomissiota. Hänet ylennettiin 1856 kenraaliluutnantiksi ja nimitettiin 1858 Espanjan senaattiin.

Prim toimi komentajana Espanjan–Marokon sodassa (1859–1860) ja sai de los Castillejosin markiisin sekä Espanjan granden arvon. Hän komensi myös vuosina 1861–1862 espanjalaisia joukkoja Ranskan Meksikon-sotaretkellä. Palattuaan tältä retkeltä kotiin Prim palasi politiikkaan Isabellan hallintoa vastustaneiden edistyksellisten riveissä. Hän johti epäonnistuneita kapinayrityksiä vuosina 1864, 1866 ja 1867, ja joutui tämän vuoksi lähtemään maanpakoon. Vuoden 1868 vallankumouksessa Prim toimi ensin Cadizissa, josta hän jatkoi Barcelonaan ja Valenciaan nostattamaan kansanjoukkoja mukaan vallankumoukseen. Lopuksi hän marssi lokakuussa voitokkaana Madridiin ja otti vastaan kuningattaren antautumisen. Hänestä tuli aluksi Francisco Serranon hallituksen sotaministeri ja heinäkuussa 1869 pääministeri Serranon siirryttyä valtionhoitajaksi.

Pääministerinä Prim johti komiteaa, joka valitsi Espanjalle uutta monarkkia. Ensimmäinen ehdokas oli Hohenzollern-Sigmaringenin Leopold. Hänen ehdokkuutensa johti Ranskan ja Preussin väliseen sotaan. Seuraava valinta oli Savoijin Amadeus I. Kun Prim oli matkalla vastaanottamaan kuningas Amadeusta, hän haavoittui tuntemattoman salamurhaajan luodeista ja kuoli kolme päivää myöhemmin. 

## Lähteet
Kertšin–Eltigenin maihinnousuoperaatio

**Kertšin–Eltigenin maihinnousuoperaatio** oli marraskuussa 1943 toisessa maailmansodassa puna-armeijan tekemä maihinnousu Kertšin niemimaalle. Se oli seurausta Saksan ja Romanian joukkojen vetäytymisestä Tamanin niemimaalta vuonna 1943. Operaation tarkoituksena oli Krimin niemimaan valtaaminen. Neuvostoliiton 56. armeijan 32. kivääridivisioona, 2. ja 55. kaartin kivääridivisioona ja 383. kivääridivisioona nousivat maihin Jenikaleen, Kertšin lähistölle 3-11. marraskuuta ja 18. armeijan 318. kivääridivisioona, 386. merijalkaväkipataljoona ja 117. kaartin kiväärirykmentti Eltigeniin Krimin itärannikolle 1. marraskuuta. Akselivaltojen joukot onnistuivat kukistamaan Eltigeniin nousseet neuvostojoukot 7. joulukuuta 1943 mennessä, mutta Jenikaleen nousseet joukot pitivät pintansa. Pieni 820 sotilaan ryhmä miehitti Mount Mithridatin vähäksi aikaa, kunnes Romanian 3. vuoristodivisioona valtasi vuoret takaisin 11. joulukuuta. Myöhemmin Yenikaleen maihinnousseet joukot osallistuivat Krimin offensiiviin, joka aloitettiin toukokuussa 1944. Vuonna 1971 löydetty kääpiöplaneetta 2217 Eltigen nimettiin Eltigeniin maihinnousseiden joukkojen mukaan.
Karl Henrik Kahelin

**Karl Henrik Kahelin** (13. tammikuuta 1832 Kivijärvi – 26. kesäkuuta 1905 Jyväskylä) oli suomalainen opettaja ja rehtori.

Kahelinin vanhemmat olivat lukkari Henrik Gabriel Kahelin ja Eva Charlotta Cheilan. Hän valmistui filosofian kandidaatiksi 1858, oli matematiikan ja luonnonhistorian kollega Jyväskylän yläalkeiskoulussa 1859–1862 sekä Jyväskylän suomalaisen alkeisopiston ja sitten Jyväskylän lyseon lehtori 1862–1899. Koulun rehtorina hän toimi 1873–1896. Normaalikoulun yliopettajan virasta Kahelin kieltäytyi, samoin kuin kouluhallituksen jäsenyydestä. Kahelin oli pidetty opettaja, joka toimi opetustyönsä ohella 22 vuoden ajan Jyväskylän kaupungin rahastonhoitajana ja kuului kaupungin säästöpankin ja suomalaisen tyttökoulun perustajiin. Kahelinin puoliso vuodesta 1864 oli Agnes Charlotta Aejmaleus (k. 1894). Varatuomari ja hallintoneuvos Hjalmar Kahelin (1868–1958), joka toimi lyhyen aikaa oikeusministerinä 1919–1920 ja muutti sukunimensä Kahanpääksi, oli heidän poikansa. Toinen heidän pojistaan oli insinööri ja yritysjohtaja Einar Kahelin. Kuurojen koulun opettaja ja johtaja Maria Kahelin oli puolestaan heidän tyttärensä.

## Lähteet

## Aiheesta muualla
*  Viitattu 16.3.2014.
* Tuorila-Kahanpää Heidi 2008. *Lukkarin poika. Karl Henrik Kahelin, Jyväskylän Lyseon matematiikan ja luonnontieteiden lehtori 1859-1900 ja rehtori 1873-1896.* Omakustanne, Jyväskylä. 196 s. , 9789529244720 (kirjan esittely Keskisuomalaisessa , viitattu 16.3.2014)
Aavikkoleijonan kosto

**Aavikkoleijonan kosto** (, ”Šeikin poika”; , ”Šeikin pojan paluu”) on vuonna 1962 valmistunut italialais-ranskalainen seikkailuelokuva. Mario Costan ohjaaman elokuvan pääosassa näyttelee yhdysvaltalainen Gordon Scott.

## Juoni
Maaherra Omar terrorisoi aavikon beduiineja 1800-luvun puolivälin Egyptissä. Šeikki Hassanin poika Kerim, jonka siskon Omar on tappanut, ryhtyy taistelemaan häntä vastaan. Omar lähettää rakastajansa Zairan pyytämään aseita kediiviltä. Hän palaa tuoden mukanaan prinsessa Fawzian, johon Kerim rakastuu. Omar yrittää kaapata prinssi Ahmedin tuoman aselastin ja pakottaa Fawzian vaimokseen, mutta Kerimin johtamien beduiinien kapina tekee hänen aikeensa tyhjiksi.

## Näyttelijät

## Tuotanto
*Aavikkoleijonan kosto* on kuvattu Euroscope-laajakangastekniikalla Eastmancolor-väreissä Incir De Paolisin studiolla ja Egyptissä. Se on peplum-kaavaan sovitettu yksinkertainen mutta värikäs toimintaseikkailu, jonka ansioita ovat komea puvustus, suuret avustajajoukot ja autenttiset aavikon maisemat. Tarzan-elokuvistaan tunnettu Gordon Scott paljastaa lihaksikkaan yläruumiinsa, Alberto Farnese on tavanomainen sadistinen roisto ja Moira Orfei hänen juonitteleva tyttöystävänsä. Sivuosassa Kerimin kaksoisolentona vilahtaa toinen peplum-elokuvien tähti Gordon Mitchell. Elokuvasta on olemassa myös egyptiläinen versio, jossa italialaiset näyttelijät on korvattu paikallisilla.

## Lähteet

## Aiheesta muualla
* 
*
Kaatron koulu

**Kaatron koulu** oli alakoulu, joka toimi aiemmin erillisenä alakouluna Suonenjoen keskustassa Kaatronlammen koulukeskuksen alueella. Vuoden 2015 alussa koulu muutti uudisrakennukseen, joka sijaitsee aiemman Lintharjun koulun (yläkoulu) yhteydessä. Näimä kaksi koulua yhdistämällä muodostettiin Suonenjoen yhtenäiskoulu. Alakoulun uudisrakennuksen suunnitteli pieksämäkeläinen Arkkitehtitoimisto Art Michael Oy. 

Yhtenäiskoulussa opiskeli vuonna 2016 yhteensä 430 peruskoululaista. 

Koulun kenttä on Suonenjoen koulualueen piha, ja kesäisin myös mansikkakarnevaalien telttapaikka.

## Lähteet
Pituushyppy olympialaisissa

**[[Pituushyppy]]** on kuulunut olympialaisten lajivalikoimaan jokaisissa nykyaikaisissa olympialaisissa. Naisten puolella se otettiin mukaan vuonna 1948. Eniten mitaleita ovat voittaneet yhdysvaltalaisurheilijat. Menestynein pituushyppääjä olympialaisissa on Carl Lewis, hän voitti urallaan neljä olympiakultaa. Naisten menestynein on Itä-Saksaa ja Saksaa edustanut Heike Drechsler. Hän saavutti kaksi olympiakultaa ja yhden hopean.

## Mitalitaulukot
### Miehet

### Naiset

## Vauhditon pituushyppy
Vuosina 1900–1912 olympialaisten ohjelmassa oli myös vauhditon pituushyppy.

## Lähteet
Gong (prinssi)

Prinssi **Gong** (Wade-Giles: *Kung*, alkuperäinen nimi **Yixin**; 11. tammikuuta 1833 Peking – 30. toukokuuta 1898 Peking) oli kiinalainen prinssi, joka oli yksi Kiinan johtavia hallitusmiehiä Qing-dynastian myöhäisaikana 1800-luvun jälkipuoliskolla.

Gong oli vuosina 1850–1861 hallinneen keisari Xianfengin veli. Kun brittiläiset ja ranskalaiset joukot miehittivät Pekingin toisessa oopiumisodassa vuonna 1860, keisari pakeni pääkaupungista ja Gong sai tehtäväkseen neuvotella rauhasta Kiinan edustajana. Tuloksena oli Pekingin rauhansopimus. Sodan jälkeen Gong tuli siihen johtopäätökseen, että menestyäkseen Kiinan olisi kehitettävä kauppasuhteitaan länsimaiden kanssa ja omaksuttava joitain länsimaisia sodankäynnin ja diplomatian menetelmiä. Valtakunnalla ei ollut entuudestaan edes ulkoministeriötä, sillä se ei ollut halunnut tunnustaa muita valtioita kanssaan samanarvoisiksi. Keväällä 1861 keisari perusti maalle ulkoasiainviraston eli Zongli yamenin, jonka johtajaksi Gong nimitettiin. Hän pyrki sen jälkeen parantamaan Kiinan suhteita länsimaihin. Gong nimitti alaisuudessaan toimineen Kiinan tullilaitoksen johtoon brittiläisen Robert Hartin, joka toimi tässä tehtävässä hyvin pitkään.

Gong oli 1880-luvulle saakka yksi Kiinan johdon keskeisimmistä vaikuttajista ja toimi usein maansa edustajana ulkovaltojen kanssa neuvoteltaessa. Keisari Xianfengin kuoltua elokuussa 1861 maahan muodostettiin kahdeksanhenkinen holhoojahallitus keisari Tongzhin alaikäisyyden ajaksi. Sen tosiasialliset johtajat olivat Gong sekä kaksi leskikeisarinnaa, Cixi ja Ci'an. Etelä-Kiinassa vuosia riehunut Taiping-kapina saatiin lopullisesti nujerrettua vuonna 1864, minkä jälkeen Gong suuntasi huomionsa yrityksiin tehostaa Kiinan hallintoa hillitsemällä korruptiota ja vahvistaa armeijaa perustamalla länsimaisten esikuvien mukaisia asetehtaita. Hänen vaikutusvaltansa hovissa kuitenkin väheni vallan kasautuessa leskikeisarinna Cixille, joka lopulta erotti hänet hallituksesta vuonna 1884. Gong kutsuttiin vielä 1894 takaisin ulkoasiainviraston johtoon, missä tehtävässä hän toimi kuolemaansa asti.

## Lähteet

## Aiheesta muualla
Cowboy Style

"**Cowboy Style**" on Kylie Minoguen kappale albumilta *[[Impossible Princess]]* (1997). Se on albumin neljäs ja viimeinen single, joka julkaistiin 18. elokuuta 1998. Kappaleen ovat kirjoittaneet Kylie Minogue, Steve Anderson ja Dave Seaman.

## Singlen kappaleet
;Australialainen CD-single
# 
# 
# Cowboy Style (Musiikkivideo)

;Australialainen CD-promo
# 
# 

## Esitykset konsertissa
* Intimate and Live Tour
* KylieFever2002 Tour
* Showgirl Homecoming Tour

## Listasijoitukset

## Lähteet

## Aiheesta muualla
* Kylie Minoguen virallinen sivusto
Lilli Markkanen

**Lilli Kaarina Margareta Markkanen** (oik. **Väyrynen**; 9. toukokuuta 1920 Lappeenranta – 14. marraskuuta 2003 Helsinki) oli suomalainen teatterinaamioitsija ja TV-työn pioneeri. Markkanen aloitti uransa teatterinäyttelijänä 1947. Porin, Kuopion, Vaasan, Hämeenlinnan, Tampereen ja Joensuun teattereiden näyttämöt tulivat hänelle tutuiksi niin näyttelijänä kuin ohjaajanakin. 

Markkanen opiskeli ulkomailla ja piti alan kursseja Suomessa ammatti- ja harrastajateattereissa.

Markkanen aloitti päänaamioitsijana Suomen Televisiossa vuonna 1960 ja jatkoi Yleisradiossa vuoteen 1985 asti, jolloin hän jäi eläkkeelle. Hän sai valtion ylimääräisen taiteilijaeläkkeen toukokuusta 1987 alkaen.

## Lähteet
Jääpallon Elitserien-kausi 2013–2014

Ruotsin jääpallon Elitserien pelattiin kaudella 2013-2014 neljäntoista joukkueen kaksinkertaisena sarjana. Kahdeksan parasta joukkuetta selviytyivät pudotuspeleihin ja sijoille 11-14 sijoittuneet joukkueet joutuivat karsimaan sarjapaikastaan. Göteborgilainen GAIS luopui hallipuutteen vuoksi Elitserienistä keväällä 2014.

Mestaruuden voitti Sandvikens AIK. Se voitti Friends Arenalla pelatussa loppuottelussa Västerås SK:n 5-4.

## Sarjataulukko

Kahdeksan parasta pudotuspeleihin, neljä viimeistä putoamiskarsintaan.

## Pudotuspelit
### Puolivälierät

### Välierät

### Loppuottelu

## Karsinnat
Karsinnat pelattiin kahdessa neljän joukkueen lohkossa. Karsinnoissa pelasivat Elitserienin neljä heikointa ja Allsvenskanin neljä parasta joukkuetta. 
Molempien lohkojen kaksi parasta joukkuetta selviytyivät seuraavaksi kaudeksi Elitserieniin.

### Lohko 1

### Lohko 2

GAIS, Ljusdal, Kalix ja Sirius säilyttivät Elitserien-paikkansa.

## Parhaat maalintekijät - runkosarja (ml. suomalaiset)

## Lähteet
*Svenska bandyförbundet Viitattu 16.3.2014
*Bandysidan Viitattu 16.3.2014
*Elitrapport  Viitattu 16.3.2014

### Viitteet
Ristin merkki

**Ristin merkki** (*The Sign of the Cross*) on Cecil B. DeMillen ohjaama elokuva vuodelta 1932. 

Elokuvassa on uskonnollisen paatoksen verhoon kätketty mässäilevää syntien kuvausta, joka läpäisi sensuurinkin. Yhdysvaltojen uskonnollisissa piireissä elokuvaa paheksuttiin syvästi, ja lähinnä katoliset piirit perustivat elokuvien tarkkailuun keskittyneen National Legion of Decencyn.

## Näyttelijät

## Arviot
Matti Rämö (*[[Tv-maailma]]*) pitää elokuvaa läkähdyttävän melodramaattisena. Vastakkain ovat toisaalta hovin irstailu ja rahvaan verenhimo ja toisaalta kristillinen pidättyvyys ja armeliaisuus. Hän katsoo, että kaksinaismoralismissaan se on nykynäkökulmasta huvittava mutta pitkäveteinen kuriositeetti.

## Lähteet

## Aiheesta muualla
* Eräs elokuva ja Neron maineen puhdistaminen, Helsingin Sanomat, 11.03.1934, nro 68, s. 25, Kansalliskirjaston digitaaliset aineistot
International Geodetic Student Organisation

**International Geodetic Student Organisation** (suom. Kansainvälinen geomatiikan opiskelijoiden järjestö, myös **IGSO**) on kansainvälinen, riippumaton, epäpoliittinen, voittoa tavoittelematon geomatiikan opiskelijoiden ja nuorten geodeettien yhdistys.

## Tavoitteet
IGSO:n tavoitteet ovat:
* tuoda kaikkien maiden geomatiikan opiskelijat yhteen
* edustaa geomatiikan opiskelijoita julkisuudessa
* luoda yhteyksiä jäsenjärjestöjen välille
* kehittää ja lujittaa yhteistyötä viranomaisten välillä

Nämä tavoitteet saavutetaan International Geodetic Students Meeting (IGSM) -tapahtuman ja yleiskokouksen (The General Assembly) kautta.
## Järjestön rakenne
IGSO:n jäsenet ovat yliopistojen järjestöt jotka edustavat geomatiikan opiskelijoita.

IGSO muodostuu seuraavista toimielimistä:
*Yleiskokous (The General Assembly).
*Hallitus (The International Geodetic Students Agency: the General Secretary, the Treasurer, and the Actuary)
*Kirjanpidon auditoijat (The auditors of account).

IGSO:n rakenne ja IGSM 2004 -tapahtuman toteuttamisen prosessi esitettiin ISPRS:n seminaarissa 2006.

## Tapahtumat ja toiminnat
Joka vuosi IGSO järjestää *International Geodetic Students Meeting* (IGSM) -tapahtuman eri maissa. Nämä tapahtumat antavat opiskelijoille mahdollisuuden jakaa kokemuksia geomatiikan alalta ja tutustua muiden maiden tapoihin ja kulttuuriin.

## Historia
Ensimmäinen IGSM tapahtuman järjestivät Alankomaissa Delftin teknillisen yliopiston geodesiaopiskelijat. IGSO yhdistys perustettiin myöhemmin neljännen IGSM-tapahtuman aikana Grazissa, Itävallassa.

Edelliset tapahtumat:

## Kumppanit
IGSO on *[[International Federation of Surveyors]]:in (FIG)*  kumppanijärjestö.

## Lähteet

## Aiheesta muualla
*Viralliset kotisivut igso.info (englanniksi)
Alfred von Waldersee

**Alfred von Waldersee** (8. huhtikuuta 1832 Potsdam – 5. maaliskuuta 1904 Hannover) oli saksalainen kreivi ja kenraalisotamarsalkka, joka toimi vuosina 1888–1891 Saksan pääesikunnan päällikkönä ja komensi 1900–1901 Kiinan boksarikapinan kukistamiseen lähetettyjä kansainvälisen liittokunnan joukkoja.

Alfred von Waldersee oli kenraali Franz von Walderseen poika. Waldersee aloitti upseerinuransa vuonna 1850 Preussin tykistössä. Hän oli vuoden 1866 sodan aikana tykistön komentajan adjutanttina ja sai Königgrätzin taistelun jälkeen ylennyksen majuriksi sekä siirron pääesikuntaan. Ranskan–Saksan sodan alla vuonna 1870 hän toimi sotilasattašeana Pariisissa ja lähetti hallitukselleen hyödyllisiksi osoittautuneita raportteja Ranskan armeijasta. Sodan puhjettua Waldersee toimi everstiluutnanttina ensin päämajassa ja sitten prinssi Fredrik Kaarlen esikunnassa. Vuonna 1871 hän toimi ensin Mecklenburgin herttua Fredrik Frans II:n esikuntapäällikkönä ja syyskuusta alkaen Saksan asiainhoitajana Ranskan hallituksen luona. Sittemmin hän toimi rykmentinkomentajana ja vuodesta 1873 10. armeijakunnan esikuntapäällikkönä. Hänet ylennettiin 1876 kenraalimajuriksi ja 1882 kenraaliluutnantiksi.

Vuonna 1881 Walderseesta tuli Saksan päämajoitusmestari ja Helmuth von Moltken sijainen pääesikunnan päällikkönä. Moltken kuoltua vuonna 1888 Walderseesta tuli hänen seuraajansa ja hän sai ratsuväenkenraalin arvon. Hän siirtyi kuitenkin jo helmikuussa 1891 armeijakunnan komentajaksi Schleswig-Holsteiniin. Kenraalisotamarsalkaksi hänet ylennettiin 1895 ja kolme vuotta myöhemmin seurasi nimitys kolmannen sotilaspiirin tarkastajaksi. Syyskuussa 1900 Waldersee nimitettiin komentamaan kansainvälisen liittokunnan joukkoja, jotka lähetettiin Kiinaan kukistamaan boksarikapinaa. Kapinan kukistamisen jälkeen hän palasi Saksaan aiempaan tehtäväänsä.

## Lähteet

## Aiheesta muualla
Vanhan linnan salaisuus

**Vanhan linnan salaisuus** () on Carl Barksin käsikirjoittama ja piirtämä 32-sivuinen Aku Ankka -sarjakuvatarina, joka julkaistiin alun perin kesäkuussa 1948. Barks oli saanut sen valmiiksi 3. joulukuuta 1947. Suomessa tarina julkaistiin ensimmäisen kerran Aku Ankka -lehden numeroissa 1–5 vuonna 1972. Sen suomensi Aku Ankan silloinen päätoimittaja Alli Peltonen, joka tiettävästi käänsi koko päätoimittajakaudellaan vain tämän yhden tarinan. *Vanhan linnan salaisuus* on toinen tarina, jossa Barks käytti vuoden 1947 joulutarinaa *[[Joulu Karhuvuorella]]* varten keksimäänsä Akun vanhan, rikkaan enonsa Roope Ankan hahmoa. Se on käännekohta Barksin tuotannossa myös sikäli, että kyseessä on hänen ensimmäinen aarrejahtiin alusta lähtien keskittynyt tarinansa.

Tarinassa Aku, Tupu, Hupu ja Lupu sekä Roope lähtevät Skotlantiin etsimään aarretta Roopen vanhasta sukulinnasta, Ankkapurhasta. Suvussa salaisuutena kulkenut perimätieto kertoo 1000-luvulla eläneen sir Rikhard Ankanmielen kätkeneen aarrelippaan jonnekin linnan seinämiin, mutta sen sijainti on ollut unohduksissa yhdeksän vuosisataa. Uutta tekniikkaa edustavan röntgenlaitteen avulla Ankat löytävät aarteen, mutta joutuvat linnan sokkeloisissa käytävissä näkymättömän vastustajan ahdistamiksi. He olettavat, että kyseessä on aarrettaan suojeleva Ankanmielen kummitus. Lopulta kuitenkin paljastuu, että kyseessä on armeijalta varastetulla näkymättömyyssuihkeella varustautunut jalokivivaras Timantti-Timo, joka myös on ollut aarteen jäljillä ja esittänyt talonmies Skotti McTerrieriä tämän kuoltua joitakin kuukausia aiemmin.

*[[Ankronikka]]*-animaatiosarjan jakso ”Hotelli Outoankka” perustuu löyhästi *Vanhan linnan salaisuuteen*. Barksin tarinasta on lainattu keskiaikaisessa linnassa näkymättömyysmaalin avulla ”kummitteleva” henkilö, mutta jakso ei liity Roopen sukutaustaan.

## Lähteet
Ulla Koivisto

**Ulla Koivisto** (s. 11. elokuuta 1950) on suomalainen tanssija, koreografi ja tanssipedagogi. 

Suomalaisen nykytanssin edelläkävijöihin lukeutuva Ulla Koivisto aloitti opintonsa Riitta Vainion modernin tanssin studiossa Helsingissä 1972 ja opiskeli sitten Tukholmassa balettiakatemiassa sekä New Yorkissa tanssia muun muassa Merce Cunninghamin johdolla ja musiikkia John Cagen johdolla 1974–1978. Vuonna 2010 hän järjesti Kiasmassa seminaarin edellisenä vuonna kuolleen Cunninghamin muistoksi. 

Ulla Koivisto on tehnyt yhteistyötä monien nykysäveltäjien ja muusikoiden kanssa ja suosii elävän musiikin käyttöä tanssiteoksissaan. Vuonna 1986 hän teki koreografian Magnus Lindbergin sävellykseen *Kraft*. Vuonna 1993 sai Kanadan Vancouverissa kantaesityksensä Ulla Koiviston Olli Koskelinin musiikkiin tekemä tanssiteos *To whom it may concern*. Muita Koiviston säveltäjäkumppaneita ovat olleet Toni Edelmann, Karólína Eiríksdóttir, Ippe Kätkä, Mikko-Ville Luolajan-Mikkola ja Päivi Takala.

Koivisto on toiminut opettajana Teatterikorkeakoulussa näyttelijäntyön laitoksella sekä koreografian professorina tanssitaiteen laitoksella. Hän on opettanut myös Sibelius-Akatemiassa ja Taideteollisessa korkeakoulussa sekä pitänyt kursseja muun muassa Kajaanissa, Kööpenhaminassa ja Amsterdamissa. Koivisto on toiminut Suomen tanssitaiteilijain liiton puheenjohtajana. 

Seinäjoelta kotoisin oleva Koivisto on vuodesta 2004 toiminut sikäläisen Tanssiteatteri Wimman taiteellisena johtajana ja ollut keskeisesti mukana Seinäjoella järjestettävässä Helmifestivaali-tanssitapahtumassa. 

Ulla Koivistolle myönnettiin tanssitaiteen valtionpalkinto 2002 ja viisivuotinen taiteilija-apuraha 2007.

## Koreografioita
* *Dancing my dances* (Lontoo 1978, Koiviston soolotanssiesitys)
* *Hellät jäähyväiset* (New York 1979)
* *Kraft - mustavalkoinen tanssi* (1986) 
* *To whom it may concern* (Vancouver 1993)
* *Maryland* (Liverpool 2004, Helsinki 2005 ja Tukholma 2009)
* *Hurmiollisessa tilassa* (2010)

## Lähteet

## Aiheesta muualla
* 
*
Krimin tasavalta

**Krimin tasavalta** (, , ) on nimitys Venäjän federaation sotilasvoimien helmi-maaliskuussa 2014 miehittämän Krimin autonomisen tasavallan tilalle perustetulle hallinnolliselle alueelle. Krimin tasavallan laillista asemaa (de jure) ei ole juuri kukaan muu kuin Venäjä tunnustanut. Venäjän aseman miehitetyn tasavallan tosiasiallisena (de facto) vallankäyttäjänä on todennut muutama maa, kuten Venäjän kanssa sotilaallisessa puolustusliitossa oleva Valko-Venäjä.

Yhdistyneiden kansakuntien yleiskokous päätti 27.3.2014 – äänin 100 puolesta, 11 vastaan – päätöslauselmasta, joka toteaa, ettei tasavallan perustamisen perusteluna käytetty, hyvin nopeasti järjestetty "Krimin kansanäänestys" *ole sitova eikä sen avulla [[Krimin autonominen tasavalta|Krimin autonomisen tasavallan]] tai [[Sevastopol]]in kaupungin asemaa voida muuttaa*.

## Lähteet
Tiedotusmiehet

**Tiedotusmiehet** oli suomalainen tiedottajien etujärjestö. Se perustettiin nimellä Tiedoitusmiehet r.y. vuonna 1947.

Tiedotusmiehet lopetti toimintansa marraskuussa 1978 ja yhdistyi Suomen henkilöstölehtien yhdistyksen kanssa muodostaen Suomen Tiedottajien Liiton (nyk. ProCom).

## Puheenjohtajia
* 1947–1951 Yrjö Kouti

## Lähteet
Word Is Out

"**Word Is Out**" on kappale Kylie Minoguen albumilta *[[Let’s Get to It]]* (1991). Kappale on albumin ensimmäinen single ja se julkaistiin 28. elokuuta 1991. Sen kirjoittivat ja tuottivat Mike Stock ja Pete Waterman.

## Kappaleet
;CD single
# "Word Is Out" – 3:41
# "Word Is Out" (12" version) – 5:53
# "Say the Word - I'll Be There" – 4:00

;Australialainen CD single
# "Word Is Out" (Summer Breeze 7" Mix) – 3:41
# "Say the Word - I'll Be There" – 4:00
# "Word Is Out" (Summer Breeze 12" Mix) – 7:41

;Brittiläinen 7" vinyylisingle
# "Word Is Out" – 3:41
# "Say the Word - I'll Be There" – 4:00

;12" vinyylisingle
# "Word Is Out" (Summer Breeze 12" Mix) – 7:41
# "Say the Word - I'll Be There" – 4:00
# "Word Is Out" (Instrumental) – 3:31

;Brittiläinen 12" vinyylisingle
# "Word Is Out" (Summer Breeze 12" Mix) – 7:41

;Australialainen 12" vinyylisingle
# "Word Is Out" (Summer Breeze 12" Mix) – 7:41
# "Word Is Out" (Instrumental) – 3:31
# "Word Is Out" (12" version) – 5:53
# "Say the Word - I'll Be There" – 4:00

## Esitykset konserteissa
* Let's Get to It Tour
* Showgirl Homecoming Tour
* Anti Tour (a capella Sydneyssä)

## Listasijoitukset

## Lähteet

## Aiheesta muualla
* Kylie Minoguen virallinen sivusto
John R. Brinkley

**John Richard Brinkley** (*synt. John Romulus Brinkley*, 8. heinäkuuta 1885 Jackson County, Pohjois-Carolina — 26. toukokuuta 1942) oli yhdysvaltalainen valelääkäri ja radioaseman omistaja.

Brinkleyn ensimmäinen avioliitto kesti vuodesta 1907 vuoteen 1913. Tästä liitosta syntyi kolme tytärtä. 
Brinkley suoritti lääketieteen opintoja *Bennet Medical Collegessa* Chicagossa, muttei koskaan valmistunut sieltä. Tutkintotodistuksensa hän hankki vuonna 1915 *Kansas City Eclectic Medical University* -nimisestä laitoksesta, joka oli tunnettu todistusten tehtailusta. Oman praktiikan hän perusti vuonna 1917 Kansasin Milfordiin. Pian tämän jälkeen Brinkley alkoi suorittaa operaatioita, joissa hän siirsi vuohen kivekset potilaan vatsaonteloon. Hänen oman näkemyksensä mukaan operaatio palautti miehisen kyvykkyyden.

Aluksi operaatio näyttikin menestyksekkäältä ja huhut tuloksista kiirivät eteenpäin. Leikkauksen hinta oli 750 dollaria (nykyrahassa noin 7&nbsp;000 euroa). Asiakkaita riitti ja Brinkley rikastui vauhdilla. Vuonna 1923 hän avasi oman koko Yhdysvalloissa kuuluvan *KFKB*-radioaseman, jonka pääasiallisin tarkoitus oli hankkia lisäasiakkaita hänen klinikalleen. Pian potilaille alkoi kuitenkin ilmaantua monenlaisia komplikaatioita ja Brinkleyn joutui Kansasin terveyshallinnon (*Kansas Board of Medical Registration*) tarkkailuun. Myös monet lääketieteellisen yhteisön jäsenet suhtautuivat Brinkleyhin kriittisesti ja esimerkiksi *The [[Journal of the American Medical Association]]in* toimittaja *Morris Fishbein* kutsui Brinkleytä *lipeväkieliseksi huijariksi*. Kun 42 hänen potilastaan oli kuollut epäilyttäviin komplikaatioihin, viranomaisten oli pakko toimia.

Vuonna 1930 hänen lupansa työskennellä lääkärinä sekä pyörittää radioasemaa peruttiin. Brinkley muutti perheineen Del Rioon Texasissa vuonna 1932. Siellä hän saattoi yhä toimia lääkärinä. Paikan sijaintiin vaikutti myös se, että hän saattoi pyörittää Meksikosta käsin uutta *XERA*-radioasemaa, joka kuului laajoilla alueilla Yhdysvaltojen puolella. Hänen toinen klinikkansa sijaitsi Arkansasin Little Rockissa.

Vielä 1930-luvulla Brinkley oli varakas mies, mutta kuollessaan vuonna 1942 hän oli käytännöllisesti katsoen vararikossa. Uransa aikana hän suoritti jopa 16&nbsp;000 leikkausta.

## Lähteet
Santi Mina

**Santiago "Santi" Mina Lorenzo** (s. 7. joulukuuta 1995 Vigo) on espanjalainen jalkapalloilija. Hän on pelannut Espanjan Primera Divisiónissa Celta Vigon ja Valencian joukkueissa. Hän on pelipaikaltaan hyökkääjä.

## Seurajoukkueura
Mina on kotoisin Vigosta ja hän liittyi kaupungin jalkapalloseura Celta Vigon junioriakatemiaan vuonna 2005. Ensimmäistä kertaa hänet nostettiin seuran reservijoukkueeseen kaudella 2012–2013, kun se pelasi Tercera Divisiónissa. 5. tammikuuta 2013 hän allekirjoitti vuoteen 2018 asti ulottuvan ammattilaissopimuksen seuran kanssa.

Mina teki ensiesiintymisensä seuran edustusjoukkueessa 16. helmikuuta 2013 tultuaan vaihdosta kentälle 66. peliminuutilla ottelussa Getafea vastaan. Ensimmäisen maalinsa maan pääsarjassa Primera Divisiónissa Mina teki 16. syyskuuta 2013 ottelussa Athletic Bilbaota vastaan. Hänestä tuli maalin tehdessään seurahistorian nuorin maalintekijä maan pääsarjassa 17 vuoden, yhdeksän (9) kuukauden ja kymmenen (10) päivän ikäisenä.

11. huhtikuuta 2015 Mina teki neljä maalia kotiottelussa Rayo Vallecanoa vastaan. Hänestä tuli maan pääsarjahistorian nuorin pelaaja, joka on onnistunut tekemään neljä maalia ottelun aikana ja seurahistorian ensimmäinen sitten vuoden 1979.

4. heinäkuuta 2015 Mina siirtyi Valenciaan 10 miljoonan euron siirtokorvauksella ja kuusivuotisella sopimuksella.

## Muuta

Mina tuomittiin vuonna 2022 neljän vuoden vankeuteen vuonna 2017 tapahtuneesta seksuaalisesta hyväksikäytöstä.

## Lähteet

## Aiheesta muualla
* Santi Minan tilastot BDFutbol-sivustolla
Koti vaiko kasarmi lapsillemme

**Koti vaiko kasarmi lapsillemme : asunnontarvitsijoiden näkökohtia asunto- ja asemakaavakysymyksissä** on vuonna 1946 ilmestynyt julkaisu, johon Väestöliiton toiminnanjohtaja, varatuomari Heikki von Hertzen tiivisti ajatuksensa kaupunkirakentamisesta. Pamfletin julkaisi Väestöliitto yhteistyössä WSOY:n kanssa. 

Kirja oli poleeminen kuvakertomus, jossa esitetään tunteisiin vetoavasti ihanteellisen asuntoalueen kootut teesit. Von Hertzen arvostelee kovin sanoin Helsingin umpikortteleita ja esittelee englantilaisia puutarhakaupunkeja ja uusia ruotsalaisia asuinalueita. Pamflettia jaettiin tuhat kappaletta asuntopolitiikan päättäjille ja suunnittelijoille, mutta pienestä painosmäärästä huolimatta sen merkitys oli huomattava. Kirja herätti suurta huomiota ja aloitti vilkkaan keskustelun. Kirjan periaatteet toteutuivat suurilta osin, kun puutarhakaupunki Tapiolaa alettiin rakentaa.    

## Lähteet
Katalonia, Katalonia

**Katalonia, Katalonia** () on englantilaisen kirjailijan George Orwellin vuonna 1938 ilmestynyt sotareportaasi, jossa hän kertoo kokemuksistaan Espanjan sisällissodasta. Se on *[[Eläinten vallankumous|Eläinten vallankumouksen]]* ja *[[Vuonna 1984]]:n* ohella Orwellin tunnetuimpia teoksia. *Katalonia, Kataloniaa* pidetään myös yhtenä kaikkien aikojen merkittävimmistä sotakuvauksista. 

## Yleistä
Orwell liittyi joulukuussa 1936 tasavaltalaisten puolella kenraali Francon fasisteja vastaan sotineen trotskilaisen POUM-puolueen miliisijoukkoihin. Hän palveli aluksi neljän kuukauden ajan Aragonian rintamalla ja sen jälkeen Kataloniassa. Vuonna 1937 aloitettiin toukokuun puolivälin jälkeen tasavaltalaisten liittolaisena olleen Neuvostoliiton painostuksesta Stalinin linjaa vastustaneisiin ryhmiin kohdistuneita puhdistuksia, joiden kohteeksi joutuivat trotskilaisten lisäksi muun muassa CNT-ammattiliiton ja FAI-järjestön anarkistit. Pidätetyksi määrätty Orwell onnistui pakenemaan puolisonsa kanssa 23. kesäkuuta junalla Barcelonasta Pariisiin. *Katalonia, Katalonian* kirjoittamisen hän aloitti palattuaan Englantiin ja se ilmestyi huhtikuussa 1938. Orwell joutui etsimään kirjalle uuden kustantajan, koska hänen vanha kustantajansa Victor Gollancz ei suostunut julkaisemaan stalinisteihin kriittisesti suhtautunutta teosta. 

## Sisältö
*Katalonia, Katalonia* sisältää muun muassa kuvauksia rintamalta, jossa Orwell vietti yhteensä 115 päivää sekä hänen ajastaan eri sairaaloissa, jonne Orwell joutui haavoituttuaan. Hän kertoo myös Barcelonassa käydystä lyhyestä tasavaltalaisten keskinäisestä valtataistelusta, niin sanotusta Barcelonan toukokuusta, jossa vastakkain olivat hallituksen poliisivoimat (Guardia de Asalto) ja CNT:n anarkistit. Erityisen tunnettu teos on ensimmäisestä luvustaan, jossa Kataloniaan saapunut Orwell kuvailee anarkistien hallussa olevaa maakuntaa ja Barcelonan kaupunkia. Kaikki liikeyritykset ja julkiset palvelut oli kollektivisoitu työläisten haltuun ja yhteiskunta toimi anarkismin periaatteiden mukaan. Orwell ihastelee anarkistisessa Barcelonassa vallinnutta tasa-arvoa ja luokkayhteiskunnan katoamista. Kirjan viimeisissä luvuissa Orwell muun muassa pohtii, miten sisällissodassa lopulta tulee käymään, sekä selvittää tasavaltalaisten riveissä taistelevien Espanjan ja Katalonian kommunististen puolueiden, POUM:n ja anarkistien välisiä ideologisia eroja.

## Lähteet
Brobackan silta

**Siltamäen kivisilta** () eli **Brobackan silta** on Keravanjoen ylittävä kivinen holvisilta Helsingin ja Vantaan rajalla. Sillan länsipuolella on Vantaan Tammisto ja itäpuolella Helsingin Siltamäen kaupunginosa, joka on nimetty aiemman paikalla sijainneen sillan mukaan. Sillasta käytetään myös nimiä Kirkonkylän silta, Keravanjoen silta ja Siltamäen silta. 

Kivisilta rakennettiin vuonna 1896, mutta siltapaikka on ollut olemassa ainakin 1700-luvun alkuvuosilta. Aikaisemmat sillat ovat olleet puisia. Silta on kuulunut Helsingistä Hyrylän kautta Hämeenlinnaan kulkeneeseen vanhaan tiehen.

Brobackan silta on yksi Helsingin vanhimpia siltoja ja suurin Vantaan kolmesta säilyneestä kivisillasta. Länsi-Vantaan Keimolassa sijaitsee Luhtaanmäen kivisilta ja Itä-Vantaalla vuonna 1898 rakennettu Hakkilan kivisilta. Kaikki kolme siltaa ovat nykyään jalankulun ja pyöräilyn käytössä ja suojeltuja asemakaavassa. 

## Suunnittelu ja rakentaminen

Sillan on suunnitellut rakennusmestari A. G. Hammar, ja se rakennettiin vuonna 1896. Rakentamisesta päätettiin Helsingin pitäjän kunnankokouksessa 28. lokakuuta 1895. Tammikuun 1896 kunnankokouksessa sillan holvia päätettiin korottaa neljä jalkaa. Alkujaan sillan rakennuskustannuksiksi arvioitiin 8&nbsp;635 markkaa. Ylläpitäjä on Helsingin kaupunki, joka mainitsee sen valmistumisvuodeksi virheellisesti 1890.

Sillan yli johtanut maantie lakkautettiin 16. tammikuuta 1990. Viimeisin korjaus siltaan tehtiin vuosina 2000–2001. Korjatun sillan avajaisia vietettiin 29. toukokuuta 2001.

Samalla paikalla sijaitsi silta jo ennen nykyisen sillan rakentamista, sillä Senaatin kartassa (1872) tie kulkee tällä paikalla Keravajoen yli, ja sillan itäpuolella on karttaan merkitty nykyisen Siltamäen ruotsinkielinen nimi *Brobacka*. Toisten lähteiden mukaan vanha silta olisi rakennettu vuonna 1870. 

## Mitat ja rakenne
Kaksiaukkoisen sillan kokonaispituus on 36,8 metriä ja hyötyleveys 7,4 metriä (rakenteellinen leveys 8,3 m). Sillan alikulkukorkeus on 4,4 metriä. Silta on holvattu graniittiharkoista ja siinä on kaksi holvimaista yhdeksän metriä leveää aukkoa. Siltakannen alla käytettiin myös luonnonkiven lohkareita ja eteläpään rantapergertä on tuettu muuratulla kivilatomuksella. 

## Lähteet

## Aiheesta muualla
Golia alla conquista di Bagdad

**Golia alla conquista di Bagdad** (”Goljat Bagdadia valloittamassa”) on vuonna 1965 julkaistu italialainen seikkailuelokuva. Tyylilajiltaan peplumia edustavan elokuvan on ohjannut Domenico Paolella. Sen sankaria Goljatia esittää yhdysvaltalainen kehonrakentaja Peter Lupus alias Rock Stevens.

## Juoni
Kurdien kuningas Thor on ajanut kuningas Selimin pois Bagdadista ja valmistautuu hyökkäämään kharidžiittien muslimilahkon avulla kalifi Sahudin hallitsemaan Nisibisiin. Selim ja Sahud sopivat yhteistyöstä ja päättävät sinetöidä sen lastensa Miriamin ja Phirin avioliitolla. Kharidžiittien johtaja Rhalek kaappaa Miriamin ja pitää häntä panttivankinaan. Selim pyytää apuun Goljatin, joka matkustaa Bagdadiin ja löytää kharidžiittien piilopaikan. Lopuksi Goljat ja Selim kukistavat kharidžiitit ja valtaavat Bagdadin kurdeilta. Selim luopuu vallasta Miriamin ja Phirin hyväksi ja Goljat lähtee etsimään uusia seikkailuja..

## Näyttelijät

## Tuotanto, teemat ja vastaanotto
*Golia alla conquista di Bagdad* on kuvattu Elioksen studiolla ja Tor Caldaran luonnonsuojelualueella. Se on tehty samaan aikaan kuin Paolellan ja Lupusin aikaisemmin julkaistu *[[Ercole contro i tiranni di Babilonia]]*. Elokuvissa on käytetty samoja lavasteita ja taistelukohtauksia.

Elokuva on hyvin vaatimattomasti toteutettu keskinkertainen peplum-seikkailu. Sen suhde historiaan on absurdi, juoni sekava ja henkilöhahmot keskeneräisiä. Tarinaa leimaava juonittelu ja salailu viittaavat peplumia seuranneisiin italialaisiin vakoilujännäreihin. Peter Lupus selviää pääosastaan auttavasti ja Giovanni Pazzafini, Daniele Vargas ja Mario Petri esittävät poikkeuksellisesti positiivisia henkilöhahmoja. Sivuosien nimettöminä voimamiehinä nähdään Mario Novelli, Pietro Ceccarelli sekä mahdollisesti Iloosh Khoshabe. Hetken aikaa elokuvassa välähtävät myös Klaus Kinskin kasvot.

Peplumin kukoistuskauden viimeistä vaihetta edustava elokuva keräsi siedettävät 156 miljoonan liiran pääsylipputulot ja menestyi myöhemmin kohtuullisesti myös videokasettina, joka ilmeisesti poikkeaa huomattavasti alkuperäisestä tuotannosta.

## Lähteet

## Aiheesta muualla
*
Chicagojoki

**Chicagojoki** () on joki Michiganin osavaltiossa Yhdysvalloissa. 251 kilometrin pituinen joki virtaa Chicagon suurkaupungin läpi.

 
Joen suunta on keinotekoisesti käännetty. Aiemmin se laski Michiganjärveen, mutta nykyään se virtaa etelään ja laskee Des Plainesin ja Illinoisjokien kautta Mississippiin. Chicagon kaupunki perinteisesti värjää joen elintarvikevärillä vihreäksi Pyhän Patrickin päivänä.

## Lähteet

## Aiheesta muualla

*Friends of the Chicago River
Peter Lupus

**Peter Lupus** (s. 17. kesäkuuta 1932 Indianapolis, Indiana) on yhdysvaltalainen kehonrakentaja ja näyttelijä.

Kehonrakennusta harrastanut Lupus tuli Yhdysvalloissa tunnetuksi roolistaan elokuvassa *[[Seksiä ja muskeleita]]* (*Muscle Beach Party*, 1964). 1960-luvun alussa hän näytteli pääosia kolmessa italialaisessa peplum-filmissä sekä yhdessä perinteisemmässä seikkailuelokuvassa taiteilijanimellä *Rock Stevens*. Palattuaan Yhdysvaltoihin Lupus työskenteli suositussa tv-sarjassa *[[Vaarallinen tehtävä (televisiosarja)|Vaarallinen tehtävä]]*. Myöhemmin hän esiintyi toisinaan elokuvien ja tv-sarjojen sivurooleissa.

## Elokuvia
* *[[Ercole contro i tiranni di Babilonia]]*, 1964
* *[[Golia alla conquista di Bagdad]]*, 1965
* *[[Il gladiatore che sfidò l’impero]]*, 1965

## Lähteet

## Aiheesta muualla
* Elonet: Peter Lupus
* Internet Movie Database: Peter Lupus
Gong

**Gong** voi tarkoittaa seuraavia:

* Gong, ranskalainen pop- ja rock-yhtye
* Falun Gong, kiinalaisperäinen fyysisiä ja henkisiä harjoituksia yhdistävä oppijärjestelmä
* Tuff Gong, reggae-levy-yhtiö
* Gong, henkilöitä:
** Gong (1833–1898), kiinalainen prinssi ja hallitusmies
** Gong Hyo-jin (s. 1980), eteläkorealainen näyttelijä ja malli
** Gong Li (s. 1965), kiinalainen näyttelijä
** Gong Lijiao (s. 1989), kiinalainen kuulantyöntäjä
** Gong Min-ji (s. 1994), eteläkorealainen rap-artisti, pop-laulaja ja tanssija
** Gong Runbo (1973–2006), kiinalainen sarjamurhaaja
** Gong Yoo (s. 1979), eteläkorealainen näyttelijä
** Gong Zhichao (s. 1977), kiinalainen sulkapalloilija ja olympiavoittaja
** Junior Gong, oik. *Damian Marley* (s. 1978), jamaikalainen muusikko

## Katso myös

* gongi, lyömäsoitin
Gertrud Nivellesiläinen

**Pyhä Gertrud Nivellesiläinen** (626 Landen – 659 Nivelles, Belgia) oli frankkien major domuksen Pipin I:n tytär ja Nivelles'n luostarin abbedissa, jota kunnioitetaan pyhimyksenä sekä katolisessa että ortodoksisessa kirkossa. Hänen muistopäivänsä on 17. maaliskuuta, joka sen mukaisesti on myös Gertrudin ja Kertun nimipäivä.

Gertrudin vanhemmat olivat frankkilainen major domus Pipin I ja hänen puolisonsa Pyhä Itta. Hän oli Andennen abbedissan, Pyhän Beggan, Pyhän Bavon ja Grimoald I:n sisar. Pipinin kuoltua vuonna 640 Itta perusti Nivellesiin, nykyiseen Belgiaan, kaksoisluostarin Maastrichtin piispan, Pyhän Amanduksen neuvosta. Gertrudista tuli luostarin ensimmäinen abbedissa.

Pyhän Gertrudin kultti levisi 1300-luvun puoli­välissä myös Pohjois­maihin. Muun muassa kaupunkeihin, joissa asui saksalaisperäistä väestöä, perustettiin Gertrud-kiltoja. Myös Suomessa toimi keskiajalla Pyhälle Gertrudille omistettuja kiltoja ainakin Ulvilassa ja Turussa.

Pyhimyslegendan mukaan Gertrud olisi pelastanut muutamia meren­kulkijoita, jotka olisivat huutaneet hänelle todettuaan olevansa merihädässä. Tämän vuoksi hänestä tuli keski­ajalla matkustajien suojeluspyhimys. Niinpä ennen matkalle lähtöä juotiin malja Pyhän Gertrudin muistoksi.

Gertrud kuvataan tavallisesti benediktiiniasussa kädessään kirkon pienois­malli, kirja tai abbedissan sauva. Toisinaan hänellä on kruunu päässään. Kirkon pienoismalli hänen attribuuttinaan viittaa siihen, että hän kannatti innokkaasti uusien kirkkojen rakentamista.

Myöhäis­keski­ajalla hänet kuvattiin toisinaan rottien ympäröimänä. Hänet kuvataan rotilta ja hiiriltä suojelevana pyhimyksenä 1400-luvulla mustan surman aikana erityisesti lounaisessa Saksassa, Alankomaissa ja Kataloniassa. Gertrud on myös monien kirkkojen suojelus­pyhimys, ja häntä kutsutaan auttajana kuolin­hetkellä. 1980-luvulta lähtien hänet on satunnaisesti esitetty kissojen suojeluspyhimyksenä, mutta tästä ei ole aiempaa aineistoa.

## Lähteet

*  
* 
* 
* 

### Viitteet

## Aiheesta muualla
Pyhä Gertrud

**Pyhä Gertrud** voi tarkoittaa seuraavia:

* Gertrud (626–659), Nivellesin luostarin abbedissa, frankkien major domus Pipin I:n tytär, matkustajien suojeluspyhimys
* Gertrud Suuri (1256–1392), saksalainen nunna, kirjailija ja pyhimys
Valencian kieli

**Valencian kieli** on Espanjan Valencian itsehallintoalueella puhutusta kielestä käytetty nimitys. Se on yhdessä espanjan kanssa alueen virallinen kieli. Valencian kirjakieli perustuu lähinnä eteläisen Valencian murteeseen. Kielitieteellisesti valencian kieli kuuluu katalaanin kielen yhteyteen ja tarkemmin sanottuna katalaanin länsimurteisiin. Valencian kieliakatemia, (Acadèmia Valenciana de la Llengua, AVL) on linjannut, että valencian kieli ja katalaani ovat yksi ja sama kieli, josta kuitenkin käytetään rinnakkain kahta eri nimitystä. 

## Valencian kielisota
Osa valencialaisista ei hyväksy valencian määrittelemistä katalaanin murteeksi, vaan pitää sitä omana kielenään. Taustalla on Valencian itsehallintoajan alkuaikoina käyty niin sanottu Valencian kielisota, jossa poliittisista syistä katalaani ja valencian kieli haluttiin erottaa toistaan.

## Virallinen asema
Valencian kielen virallisesta asemasta säädetään Espanjan perustuslaissa sekä laissa Valencian autonomisesta asemasta sekä laissa valencian kielen käytöstä ja opetuksesta. Laissa Valencian autonomisesta asemasta, tarkemmin sen 6. pykälässä säädetään:
* Valencian kieli on valencialaisen kansan oma kieli.
* Valencian kieli on itsehallintoalueen virallinen kieli yhdessä espanjan kielen kanssa, joka on koko valtakunnan virallinen kieli. Jokaisella on oikeus osata, käyttää ja saada opetusta valencian kielellä.
* Kukaan ei saa tulla syrjityksi kielen käyttämisen vuoksi.
* Valencian kielen toipumiseksi tulee ryhtyä erityisiin toimenpiteisiin.
* Acadèmia Valenciana de la Llengua on valencian kielen kieliasua määrittävä normatiivinen viranomainen.

Valencian kieli ei kuulu EU:n tunnustamien 23 virallisen ja 26 vähemmistökielen joukkoon.

## Lähteet

## Aiheesta muualla

* Acadèmia Valenciana de la Llengua
* Valencian.org
* Valencian kielen sanakirja
* Joan Lluís Vives instituutti
* Royal Academy of Valencian Culture
Satakuntalainen

**Satakuntalainen** on Satakunnassa kerran kuussa ilmestyvä lehti. Se on maksuton satakuntalaisille Keskustan jäsenille ja muille tilaajille maksullinen. 

Sen taustaorganisaatiot ovat Satakunnan Lehdenvalmistajat Oy ja Keskustan Satakunnan piiri ry. Lehden päätoimittaja on Juhani Seppälä, joka omistaa Satakunnan Lehdenvalmistajat Oy:n.

Lehteä uhkaa lopetus sillä omistaja Juhani Seppälä on maaliskuussa 2014 hakemassa painotaloa ja julkaisuyhtiötä konkurssiin.

## Lähteet
Carney Island

**Carney Island** on 8&nbsp;500 neliökilometrin laajuinen, jään peittämä asumaton saari Etelämantereella, Marie Byrdin maan edustalla. Aivan pohjoisinta rannikkoa lukuun ottamatta koko saari on Getzin jäähyllyn peittämä. Carney Islandin lähimmät naapurisaaret ovat Wright Island ja Siple Island.

Carney Islandin nimesi Yhdysvaltain Antarktisten alueiden nimeämiskomitea (US-ACAN). Nimi viittaa amiraali Robert Carneyyn (1895–1990), joka toimi Operaatio Deep Freezeen laivasto-operaatioiden komentajana kv. geofysiikan vuoden aikana 1957–1958.

## Lähteet
Hamedan

**Hamadan**, ( tai Hamedān) on Hamadanin maakunnan keskuskaupunki Iranin länsiosassa. Hamadān sijaitsee noin 1&nbsp;645 metrin korkeudella merenpinnasta, 3&nbsp;571 metriä korkean Alvandvuoren itärinteen puolella.

Hamadanin väkiluku on kehittynyt seuraavasti: 349&nbsp;653 (1996), 401&nbsp;281 (2001), 479&nbsp;640 (2006) ja 525&nbsp;794 asukasta (2011).

Hamadān on yksi Iranin vanhimmista kaupungeista, joka on todennäköisesti perustettu jo vuonna 1100 eaa. Sitä pidetään Persian impeurimin ensimmäisenä pääkaupunkina. Kaupunki tunnettiin antiikin aikana nimellä Ekbatana.

## Lähteet

## Aiheesta muualla

* Hamadan, Iran  (britannica.com)
Čertova hora

**Čertova hora** on kolmen hyppyrimäen muodostama mäkihyppystadion Harrachovissa Tšekissä lähellä Puolan rajaa.

## Lähteet
*http://www.skisprungschanzen.com/EN/Ski+Jumps/CZE-Czech+Republic/L-Liberec+Region/Harrachov/0150-%C4%8Certova+hora/
Music Canada

**Music Canada (MC)** on vuonna 1963 perustettu musiikkialan yhdistys, jonka tarkoitus on edustaa kanadalaisen musiikkialan yritysten etuja ja taistella laitonta musiikin kopioimista vastaan.

## Myönnytykset
Music Canada -palkintoja myönnetään myynnistä Kanadassa. Palkinnon taso riippuu äänitteen formaatista ja myyntiluvuista.

## Lähteet
Tšekin Extraliga -kausi 2012–2013

**Tšekin extraligan kausi 2012-2013** oli liigan 20. kausi. Kauden mestaruuden voitti HC Škoda Plzeň, joka kukisti finaalisarjassa Berani Zlínin otteluvoitoin 4-3. Mestaruus oli Plzeňille sen seurahistorian ensimmäinen.

## Runkosarja
### Sarjataulukko

### Pistepörssi

 
Päivitetty kauden lopuksi.
*PO=Pelatut ottelut; M = Maalit; S = Syötöt; P = Pisteet; +/– = Plus/Miinus; RM = Rangaistusminuutit*

## Pudotuspelit

## Lähteet
Aakkola

**Aakkola** on kylä Orivedellä Pirkanmaan maakunnassa. Se sijaitsee valtatien 9 pohjoispuolella Oriveden keskustaajamasta koilliseen. Aakkolan pohjoispuolella on Juupajoen kunnan raja, ja ennen kuntaliitosta Aakkolan itäpuolella kulki Oriveden ja Längelmäen välinen kuntaraja. Kylässä sijaitsee Aakkojärvi, jonka ympärillä on peltoja. Osia kylästä sijaitsee myös Juupajoen puolella. Aakkolan väkiluku on noin 40 ihmistä, joka vaihtelee johtuen kylän mökeistä.

Oriveden Ponnistus järjesti Aakkolassa 11.–12.8.2018 suunnistuksen Hämeen AM-pitkän ja viestin.

## Lähteet
* 

### Viitteet
Azukizakan taistelu (1542)

**Azukizakan taistelu** () oli Oda Nobuhiden voittama taistelu Imagawa Yoshimotoa vastaan Sengoku-kaudella Japanissa vuonna 1542. Vaikka Yoshimoto kärsi tappion hän voitti kuitenkin Nobuhiden toisessa taistelussa 1548.

Yoshimoto kuoli lopulta Okehazaman taistelussa Oda Nobunagaa vastaan vuonna 1560.
Hongkong (täsmennyssivu)

**Hongkong** (kiinaksi ; ) voi tarkoittaa seuraavia asioita:

## Paikkoja
* Hongkong, Kiinan erityishallintoalue
* Hongkong, saari Hongkongin erityishallintoalueella
* Hongkongin metroasema, metron asema Hongkongissa
* Hongkong, Helsingin Sirpalesaaressa aikoinaan sijainnut hökkelikylä.

## Muuta
* Hong Kong, suomalainen tavarataloketju, vuodesta 2020 Rusta
* *[[Hong Kong 97]]*, vuonna 1995 ilmestynyt videopeli
* 3297 Hong Kong, päävyöhykkeen asteroidi.
Taitoluistelun Suomen-mestaruuskilpailut 1914

Suomen taitoluistelumestaruudesta kilpailtiin Viipurissa 8. helmikuuta 1914. Ohjelmassa oli vain miesten kilpailu ja osanottajia oli 4. Björnsson Schauman puolusti mestaruuttaan onnistuneesti.

## Miehet







## Lähteet
* Suomen Urheilulehti 12. Helmikuuta 1914, sivu 350
Violanta Unkarilainen

**Violanta Unkarilainen** (n. 1216 Esztergom –1251) oli unkarilainen prinsessa, Aragonian kuningatar, kuningas Jaime I:n puoliso.

Violanta oli Unkarin kuningas Andreas II:n ja ranskalaisen Yolande de Courtenayn (n. 1200–1233) tytär. Violanten äidinisä Pierre de Courtenay kuului ranskalaisen Kapetingien kuningassuvun Courtenay-haaraan ja hallitsi Bysantissa neljännen ristiretken tuloksena syntynyttä ns. Latinalaista keisarikuntaa, äidinäiti oli Flanderin prinsessa Jolanda. Isosetiä olivat keisari Balduin I ja Latinalaisen keisarikunnan hallitsija Henrik I Flanderilainen. 

Violanta syntyi Esztergomissa noin vuonna 1216. Hän sai myötäjäisiksi 10&nbsp;000 hopeamarkkaa ja perintöoikeuden tiettyihin maa-alueisiin Ranskassa ja Namurissa. Violanta ja Jaakko vihittiin Barcelonassa vuonna 1236. Liiton siunasi paavi Gregorius IX.

Violanta oli kuningas Jaakon toinen puoliso. Ensimmäinen avioliitto Eleanor Kastilialaisen kanssa oli päättynyt eroon. Violanta ja Jaakko saivat useita lapsia, joista tuli kuninkaita, kuningattaria ja arkkipiispoja.

#Violanta Aragonilainen (1236–1301) Aragonian kuningatar, Jaime I:n puoliso
# Constanza Aragonilainen 
# Pietari III Aragonian kuningas (1240–1285)
# Jaime II Mallorcan kuningas (1243–1311)
# Ferdinand Aragonilainen (1245–1250)
# Sancha Aragonilainen (1246–1251)
# Isabella Aragonilainen (1247–1271)
# Maria Aragonilainen (1248–1267), nunna
# Sancho, Toledon arkkipiispa (1250–1275)
# Eleanor Aragonilainen (s. 1251 kuoli nuorena)

Avioliiton aikana Jaime I keskittyi valloittamaan Valenciaa, ja Violanta seurasi häntä rohkeasti rintamalle. Hän keskusteli puolisonsa kanssa sotastrategiasta, mutta pyrki myös painostamaan tätä järjestämään omille lapsilleen kunnon perinnöt ja sivuuttamaan ensimmäisen vaimon synnyttämän pojan Alfonson.

Violentan viimeisiä vuosia varjosti puolison yhä avoimempi seurustelu Teresa de Vidauran kanssa. Teresa synnytti kuninkaalle ainakin kaksi aviotonta lasta ja Jaime mennä tämän kanssa naimisiin, mutta paavi ei myöntänyt avioeroa, joten Violenta pysyi kuningattarena elämänsä loppuun asti.

Violenta on haudattu Real Monasterio de Santa Maria de Vallbonaan. Hänen perustamassaan kaupungissa Castellon de la Planassa järjestetään joka vuosi juhlat hänen kunniakseen, ja joku tyttö valitaan kaupungin kuningattareksi juhlien ajaksi.

## Lähteet

## Aiheesta muualla
* The Queens of Aragon: Their Lives and Times  *Forgotten Books*